REGOLAMENT TAL-KUMMISSJONI (KE) Nru 1206/2005
tas-27 ta' Lulju 2005
li jikkonċerna l-awtorizzazzjoni permanenti ta’ ċerti adittivi fl-għalf
(Test b’rilevanza għaż-ŻEE)
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat id-Direttiva tal-Kunsill 70/524/KEE tat-23 ta’ Novembru ta’ l-1970 fir-rigward ta’ l-adittivi flgħalf (1), u b’mod partikolari l-Artikoli 3 u 9d(1) tagħha,
Wara li kkunsidrat ir-Regolament (KE) Nru 1831/2003 tal-Parlament Ewropew u tal-Kunsill tat-22 ta’ Settembru ta’ l-2003 dwar l-adittivi għall-użu fin-nutriment ta’ l-annimali (2), u b’mod partikolari l-Artikolu 25 tiegħu,
Billi:
(1)
Ir-Regolament (KE) Nru 1831/2003 jistipola għall-awtorizzazzjoni ta’ adittivi għall-użu fin-nutriment ta’ l-annimali.
(2)
L-Artikolu 25 tar-Regolament (KE) Nru 1831/2003 jistipola miżuri transizzjonali għall-applikazzjonijiet ta’ l-awtorizzazzjoni ta’ adittivi ta’ l-ghalf li ġew sottomesi skond id-Direttiva 70/524 qabel id-data ta’ l-applikar tar-Regolament (KE) Nru 1831/2003.
(3)
L-applikazzjonijiet ghall-awtorizzazzjoni ta’ l-adittivi elenkati fl-Annessi ma’ dan ir-Regolament ġew sottomessi qabel id-data ta’ l-applikazzjoni tar-Regolament (KE) Nru 1831/2003.
(4)
Kummenti tal-bidu mill-Istati Membri dwar dawn l-applikazzjonijiet li nħarġu skond l-Artikolu 4(4) tad-Direttiva 70/524/KEE tressqu lill-Kummissjoni qabel id-data ta’ l-applikazzjoni tar-Regolament (KE) Nru 1831/2003. Applikazzjonijiet bħal dawn għalhekk ser jibqgħu jitqiesu skond l-Artikolu 4 tad-Direttiva 70/524/KEE.
(5)
L-użu tal-preparazzjoni ta’ enżimi ta’ l-endo-1,4-beta-glucanase, l-endo-1,3(4)-beta-glucanase u l-endo-1,4-beta-xylanase prodotti mit-Trichoderma longibrachiatum (ATCC 74 252) kien awtorizzat proviżorjament, għall-ewwel darba, għad-dundjani għat-tismin, mir-Regolament tal-Kummissjoni (KE) Nru 937/2001 (3). Data ġdida ġiet sottomessa b’appoġġ għal applikazzjoni mingħajr limitu ta’ żmien għal dik il-preparazzjoni ta’ enżimi. L-assessjar juri li l-kondizzjonijiet stipolati fl-Artikolu 3a tad-Direttiva 70/524/KEE għal awtorizzazzjoni bħal din intlaħqu. Għalhekk, l-użu ta’ dik il-preparazzjoni ta’ enżimi, kif speċifikat fl-Anness, għandu jiġi awtorizzat mingħajr limitu ta’ żmien.
(6)
L-użu tal-preparazzjoni ta’ enżimi ta’ endo-1,3(4)-beta-glucanase u endo-1,4-beta-xylanase prodotti mill-Penicillium funiculosum (IMI SD 101) kien awtorizzat proviżorjament, għall-ewwel darba, ħnieżer għat-tismin mir-Regolament tal-Kummissjoni (KE) Nru 418/2001 (4). Data ġdida ġiet sottomessa b’appoġġ għal applikazzjoni ġdida mingħajr limitu ta’ żmien għal dik il-preparazzjoni ta’ enżimi. L-assessjar juri li l-kondizzjonijiet stipolati fl-Artikolu 3a tad-Direttiva 70/524/KEE għal awtorizzazzjoni bħal din intlaħqu. Għalhekk, l-użu ta’ dik il-preparazzjoni ta’ enżimi, kif speċifikat fl-Anness, għandu jiġi awtorizzat mingħajr limitu ta’ żmien.
(7)
L-użu tal-preparazzjoni ta’ l-enżimi ta’ endo-1,4-beta-xylanase li hija prodottta mill-Bacillus subtilis (LMG S-15136) ġie awtorizzat proviżorjament għall-ewwel darba fuq il-ħnienes, mir-Regolament tal-Kummissjoni (KE) Nru 937/2001. Data ġdida ġiet sottomessa b’appoġġ għal applikazzjoni mingħajr limitu ta’ żmien għal dik il-preparazzjoni ta’ enżimi. L-assessjar juri li l-kondizzjonijiet stipolati fl-Artikolu 3a tad-Direttiva 70/524/KEE għal awtorizzazzjoni bħal din intlaħqu. Għalhekk, l-użu ta’ dik il-preparazzjoni ta’ enżimi, kif speċifikat fl-Anness, għandu jiġi awtorizzat mingħajr limitu ta’ żmien.
(8)
L-użu tal-preparazzjoni ta’ enżimi ta’ l-endo-1,3(4)-beta-glucanase prodott mit-Trichoderma longibrachiatum (ATCC 2106), l-endo-1,4-beta- xylanase prodott mit-Trichoderma longibrachiatum (ATCC 2105) u s-subtilisin prodott mill-Bacillus subtilis (ATCC 2107) kien awtorizzat proviżorjament, għall-ewwel darba, għat-tiġieġ għat-tismin, mir-Regolament tal-Kummissjoni (KE) Nru 1636/1999 (5). Data ġdida ġiet sottomessa b’appoġġ għal applikazzjonimingħajr limitu ta’ żmien għal dik il-preparazzjoni ta’ enżimi. L-assessjar juri li l-kondizzjonijiet stipolati fl-Artikolu 3a tad-Direttiva 70/524/KEE għal awtorizzazzjoni bħal din intlaħqu. Għalhekk, l-użu ta’ dik il-preparazzjoni ta’ enżimi, kif speċifikat fl-Anness, għandu jiġi awtorizzat mingħajr limitu ta’ żmien.
(9)
L-assessjar ta’ dawk l-applikazzjonijiet juri li għandu jinħtieġ li ċerti proċeduri għandhom jipprotġu l-operaturi mill-espożizzjoni għall-adittivi li huma stipolati fl-Annessi. Protezzjoni bħal din għandha tiġi assigurata mill-applikazzjoni tad-Direttiva tal-Kunsill 89/391/KEE tat-12 ta’ Ġunju ta’ l-1989 li tikkonċerna l-introduzzjoni ta’ miżuri għat-tisħiħ tas-sigurtà u s-saħħa tal-ħaddiema fuq ix-xogħol (6).
(10)
Il-miżuri stipolati f’dan ir-Regolament jikkonformaw ma’ l-opinjoni tal-Kumitat Permanenti fuq il-Katina ta’ l-Ikel u s-Saħħa ta’ l-Annimal,
ADOTTAT DAN IR-REGOLAMENT:
Artikolu 1
Il-preparazzjonijiet li jagħmlu parti mill-gupp “Enżimi”, kif speċifikat fl-Anness, huma awtorizzati għall-użu mingħajr limitu ta’ żmien bħala adittivi fin-nutriment ta’ l-annimali skond il-kondizzjonijiet stipolati f’ dak l-Anness.
Artikolu 2
Dan ir-Regolament għandu jidħol fis-seħħ fit-tielet ġurnata wara l-pubblikazzjoni tiegħu fil-Ġurnal Uffiċjali ta’ l-Unjoni Ewropea.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussell, nhar is-27 ta' Lulju 2005.